ร้านนี้เปิดมานานแล้ว ได้มาทานก็ดีใจ
เพราะมีชื่ออยู่ ตัวร้านยกสูงจากระดับปกติ
ภายมีโต๊ะจำนวนมาก เพียงพอสำหรับลูกค้า
แต่จะดูมืดเล็กน้อย เพราะแสงไฟค่อนข้างอ่อน
เหมือนเป็นร้านคนจีนสมัยก่อน

สำหรับตัวข้าวมันไก่ทำได้ดีทีเดียว ไก่หอมนุ่ม
ข้าวก็ไม่แข็ง ทำได้เข้ากันดีมากๆ
น้ำจิ้มถือว่าทำได้ปานกลาง ไม่โดดเด่น
ภาพรวมรสชาติถือว่าอยู่ในระดับดีทีเดียว

ปริมาณอาหารถือว่าน้อยมากจนน่าตกใจ
ให้ไก่มา สามชิ้นเล็กๆ กับ เศษอีกสองอัน
แบบว่าตกใจมาก มองหน้าลูกจ้างตาปริบๆ
แอบเสียดาย อุตส่าห์คาดหวังไว้สูง
อยากให้เจ้าของที่นั่งใกล้ๆสนใจมองจัง